CELEX: 62006CO0325
Language: bg
Date: 2007-03-20 00:00:00
Title: Определение на Съда (седми състав) от 20 март 2007 г.#Galileo International Technology LLC и др. срещу Европейска комисия.#Дело C-325/06 P.

Определение на Съда (седми състав) от 20 март 2007 г. — Galileo International Technology и др./Комисия
      (Дело C‑325/06 P)
      „Обжалване — Общностен проект за сателитна навигационна система (GALILEO) — Вреди, понесени от притежателите на марки и търговски фирми, съдържащи термина „Galileo“ — Жалба, която е частично явно недопустима и частично явно неоснователна“
      1.                     Сближаване на законодателствата — Марки — Тълкуване на Регламент № 40/94 и на Директива 89/104 — Право на притежателя на марка
            да се противопостави на незаконното използване на неговата марка — Използване на знака в търговската дейност — Понятие (член 9,
            параграф 1, буква б) от Регламент № 40/94 на Съвета; член 5, параграф 1, буква б) от Директива 89/104 на Съвета) (вж. точки
            32—33)
      2.                     Обжалване — Правни основания — Необходимост от конкретна критика на част от разсъжденията на Първоинстанционния съд (член
            225, параграф 1 ЕО; член 58, първа алинея от Статута на Съда; член 112, параграф 1, буква в) от Процедурния правилник на Съда)
            (вж. точки 36—39)
      3.                     Обжалване — Правни основания — Неправилна преценка на фактите — Недопустимост — Контрол на Съда върху преценката на доказателствата —
            Изключване, освен в случай на изопачаване на доказателствата (член 225, параграф 1 ЕО; член 58, първа алинея от Статута на
            Съда) (вж. точки 60 и 70—71)
      4.                     Извъндоговорна отговорност — Условия — Законосъобразен акт — Действително претърпяна вреда, причинно-следствена връзка и извънреден
            и специален характер на вредата — Кумулативен характер (член 288, втора алинея ЕО) (вж. точки 77—78)
      Предмет 
      
         Жалба срещу решението на Първоинстанционния съд (втори разширен състав) от 10 май 2006 г. по дело Galileo International Technology
                  и др./Комисия (T‑279/03), с което същият е отхвърлил искането за обезщетение, насочено, от една страна, към преустановяване
                  на използването от Комисията на термина „Galileo“ по отношение на общностния проект за глобална сателитна радионавигационна
                  система и призива ѝ към трети лица да използват този термин, и от друга страна, към поправяне на вредите, които биха били
                  понесени от жалбоподателите поради самото използване и налагане от Комисията на посочения термин, за който се твърди, че е
                  идентичен с регистрираните от жалбоподателите марки, както и с техните търговски наименования.
               
            Диспозитив 
      
         
                   
               
               
                  
               
               
                  Отхвърля жалбата.
               
            
         
                   
               
               
                  
               
               
                  Осъжда Galileo International Technology LLC, Galileo International LLC, Galileo Belgium SA, Galileo Danmark A/S, Galileo Deutschland
                     GmbH, Galileo España, SA, Galileo France SARL, Galileo Nederland BV, Galileo Nordiska AB, Galileo Portugal Ltd, Galileo Sigma
                     Srl, Galileo International Ltd, The Galileo Co. и Timas Ltd да заплатят съдебните разноски.